CELEX: 62021CN0731
Language: sk
Date: 2021-12-01 00:00:00
Title: Vec C-731/21: Návrh na začatie prejudiciálneho konania, ktorý podal Cour de cassation du Grand-Duché de Luxembourg (Luxembursko) 1. decembra 2021 – GV/Caisse nationale d’assurance pension

14.2.2022   
            
            
               SK
            
            
               Úradný vestník Európskej únie
            
            
               C 73/15
            
         
      Návrh na začatie prejudiciálneho konania, ktorý podal Cour de cassation du Grand-Duché de Luxembourg (Luxembursko) 1. decembra 2021 – GV/Caisse nationale d’assurance pension
      (Vec C-731/21)
      (2022/C 73/20)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Cour de cassation du Grand-Duché de Luxembourg
      
         Účastníci konania pred vnútroštátnym súdom
      
      
         Navrhovateľka v konaní o kasačnom opravnom prostriedku: GV
      
         Odporkyňa v konaní o kasačnom opravnom prostriedku: Caisse nationale d’assurance pension
      
         Prejudiciálna otázka
      
      Bráni právo Únie, najmä články 18, 45 a 48 Zmluvy o fungovaní Európskej únie a článok 7 ods. 2 nariadenia Európskeho parlamentu a Rady (EÚ) č. 492/2011 z 5. apríla 2011 o voľnom pohybe pracovníkov v rámci Únie (1), takým právnym predpisom členského štátu, akými sú články 195 luxemburského zákonníka sociálneho zabezpečenia a články 3, 4 a 4-1 novelizovaného zákona z 9. júla 2004 o právnych účinkoch niektorých partnerstiev, ktoré podmieňujú priznanie pozostalostného dôchodku pozostalému partnerovi na základe partnerstva, platne uzavretého a registrovaného v členskom štáte pôvodu, z dôvodu výkonu pracovnej činnosti zosnulým partnerom v hostiteľskom členskom štáte tým, že sa toto partnerstvo zapíše do registra vedeného týmto štátom na účely overenia dodržania hmotnoprávnych podmienok vyžadovaných právom tohto členského štátu na uznanie partnerstva a zabezpečenie jeho účinnosti voči tretím osobám, zatiaľ čo priznanie pozostalostného dôchodku pozostalému partnerovi z partnerstva uzavretého v hostiteľskom členskom štáte podlieha jedinej podmienke, aby bolo partnerstvo platne uzavreté a registrované?
      
         (1)  Ú. v. EÚ L 141, 2011, s. 1.